**A Balaton-felvidéki Vízitársulat**

**2018. évi**

**gazdasági terve**

A Balaton-felvidéki Vízitársulat a 2018. évi gazdasági tervét a vízitársulatokról szóló törvény és az alapszabályában rögzített feladatai figyelembe vételével, a rendelkezésre álló pénzügyi forrásai alapján állította össze.

A társulati közfeladat továbbra is változatlan: a társulati művek fenntartása, üzemeltetése és fejlesztése, azaz a 272,2 km összhosszúságú társulati vízfolyás üzemeltetése.

A társulat ezt a közcélú tevékenységét az érintett települési önkormányzat hozzájárulásából, a tagok önkéntes támogatásából, a vállalkozási tevékenységéből származó eredményéből, valamint az Országos Közfoglalkoztatási Programban biztosított támogatásból végzi.

A társulat fő feladatai 2018-ban az alábbiak:

 1.) Közfoglalkoztatási programban végzett fenntartási munkák

 2.) Tagi megrendeléses munkák

 3.) Vállalkozásban végzett megrendeléses munkák

**A./ Tervezett közcélú feladatok**

**1.) Közfoglalkoztatási programban végzett fenntartási munkák**

A társulat az üzemeltetésében lévő művek fenntartásának jelentős részét 2018-ban is közfoglalkoztatás keretében tudja elvégezni.

A 2017. szeptember 1-től 2018. április 30-ig áthúzódó, és 2018. október 31-ig meghosszabbított támogatási szerződés szerint 45 fő átlagos statisztikai állományi létszámmal folynak a közmunkák.

A program együttes támogatása 2018-ra 44,5 millió Ft, ennek saját erő vonzata előre láthatólag 10 millió Ft körül várható.

A tervek szerint 31 vízfolyáson kerül sor munkavégzésre, melynek várható értéke összesen mintegy 36 millió Ft.

A tervezett munkák érintett településenként a következők:

|  |  |
| --- | --- |
| **Vízilétesítmény neve** | **Érintett település** |
|
| Alsóörsi Séd | Alsóörs |
| Ámenta patak | Tapolca |
| Borszörcsöki árok | Borszörcsök |
| Csalános ér | Városlőd |
| Csorsza patak | Szentantalfa, Tagyon |
| Eger ptk felső szakasz | Taliándörögd |
| Egres patak | Devecser |
| Erzsébetkerti árok | Tapolca |
| Fenyős patak | Óhid |
| Fenyős patak mellékág | Óhíd |
| Horogi séd | Zánka |
| Kálvária patak | Városlőd |
| Karthauzi tározó | Városlőd |
| Kálváriavölgyi tározó | Városlőd |
| Király árok | Somlószőlős |
| Kisberzseny Apácatornai árok | Kisberzsny, A.torna |
| Kislődi Torna ptk | Kislőd |
| Lesencetomaji árok | Lesencetomaj |
| Lovasi séd | Lovas, Felsőörs |
| Mihályfai árok | Mihályfa |
| Miskei külső árok | Pusztamiske |
| Nemesvitai övárok | Nemesvita |
| Németfalusi árok | Lesencetomaj |
| Ráskó patak | Taliándörögd, Monostorapáti |
| Szélesvíz patak | Ajka |
| Szentbékkálli árok | Szentbékkálla |
| Szentkúti ér | Tapolca |
| Tüskevári főárok | Tüskevár |
| Tüskevár-Svh. árok III. sz. | Somlóvásárhely |
| Vese patak | Monostorapáti |
| Zalahalápi árok | Tapolca |

**3.) Tagi megrendelések elvégzése**

A társulat továbbra is legfontosabb feladatának tekinti a tagjai részéről érkező megrendelések elvégzését, melyek pénzügyi forrása az önkéntesen befizetett tagi támogatás közmunka saját erő részén felüli összeg. Erre a célra 4 millió Ft**-**ot irányoz elő a társulat.

**4.) Vállalkozásban végzett megrendeléses munkák**

A társulat gépparkjának szabad kapacitását a piacon elnyerhető munkák kivitelezésében köti le. A 2018-ban várható vállalkozási munkák értéke 4 millió Ft, mellyel 4,5 millió Ft árbevétel elérésére számít a társulat.

**Összefoglalva:** a társulat 2018-ban tervezett kivitelezési munkái a következők szerint várhatók:

1.) Közfoglalkoztatási program fenntartási munkái 53,000 millió Ft

2.) Tagi megrendelések elvégzése 4,000 millió Ft

3.) Vállalkozásban végzett megrendeléses munkák 4,000 millió Ft

**Összesen: 61,000 millió Ft**

**B./ Tervezett kiadások és bevételek**

A társulat 2018. évi fő kiadásai a közcélú feladatokból, a közfoglalkoztatás megvalósításából, a kivitelezői számlák kifizetéséből, valamint a társulat működéséből származó egyéb kiadásokból keletkeznek.

A társulat bevételei a közfoglalkoztatási programhoz kapott támogatásból, a tagok által befizetett önkéntes egyéb támogatásból, valamint a vállalkozási munkák bevételeiből és az egyéb bevételekből képződnek.

Előzőek figyelembevételével a társulat 2018. évi pénzügyi-műszaki tervének fő számai a következők:

 **Tervezett fő kiadások:**

 Közfoglalkoztatási fenntartási munkák 53,000 millió Ft

 Tagi megrendelések elvégzése 4,000 millió Ft

Megrendeléses munkák 4,000 millió Ft

 Egyéb kiadások 7,000 millió Ft

 **Összesen: 68,000 millió Ft**

 **Tervezett fő bevételek:**

Támogatás közfoglalkoztatásra 44,500 millió Ft

Egyéb önkéntes támogatás 18,000 millió Ft

Megrendeléses munka bevétele 4,500 millió Ft

Egyéb bevétel 1,000 millió Ft

 **Összesen: 68,000 millió Ft**

A társulat 2018-ban nem tervez külön ár- és belvíz-védekezési tartalékot. A vízkár elleni védekezési feladatait az éves gazdasági tervében rögzített közcélú fenntartási feladatai terhére végzi, illetve számolja el.

Tapolca, 2018. május 10.

Gondosné Fitos Anikó sk.

 igazgató